McDonald’s เตรียมปล่อยเบอร์เกอร์เนื้อจำลองจากพืชแล้ว
ก่อนหน้านั้นคู่แข่งอย่าง Burger King ได้ปล่อยเมนู Impossible Whopper เบอร์เกอร์ไร้เนื้อสัตว์ที่จับมือกับบริษัทเทคด้านอาหารที่มาแรงที่สุดในนาทีนี้อย่าง Impossible Foods ออกมา และล่าสุดคู่แข่งตัวตลกอย่าง McDonalds ก็ไม่ยอมแพ้ เตรียมลุยสนามตลาดวีแกนด้วยการจับมือกับ Beyond Meat ที่กำลังตีตลาดนี้ไม่แพ้กันหลังจากถูกจับตามองมาสักพักว่าเมื่อไรฟาสต์ฟู้ดยักษ์ใหญ่จะผลิตเบอร์เกอร์จากพืชออกมาบ้าง ในที่สุด McDonalds ก็เตรียมเปิดตัวเบอร์เกอร์ที่ชื่อ P.L.T. เพื่อทดสอบแล้วทางฝั่งอเมริกา โดยเริ่มตั้งแต่วันที่ 30 กันยายน 2562McDonalds ได้ประกาศข่าวนี้ผ่านทางทวิตเตอร์โดยระบุถึงสาขาที่จะมีเบอร์เกอร์พิเศษนี้ให้บริการ เรามีประวัติศาสตร์ยาวนานเรื่องการมอบความสนุก อร่อย และอาหารที่ทำให้คุณอยากรับประทานอีก และตอนนี้เราได้ขยายความรู้สึกนี้ไปยังอาหารที่ทำจากพืชเช่นกัน แอน วอห์ลเกรน (Ann Wahlgren) ผู้อำนวยการด้านกลยุทธ์เมนูอาหารทั่วโลกบอกในแถลงการณ์ของแบรนด์ และยังเสริมอีกว่า เราเตรียมการเพื่อสร้างสรรค์เมนูนี้มาสักพัก และพร้อมที่จะฟังฟีดแบ็กของผู้บริโภคว่าพวกเขาชอบมันหรือไม่เมนูนี้ประกอบด้วย เนื้อ จำลองที่ทำมาจากพืช ไร้ส่วนผสมของสี รสชาติ และสารปรุงแต่งสังเคราะห์ โดยสนนราคาอยู่ที่ราวๆ 150 บาท โดยจะจำหน่ายเป็นเวลา 12 สัปดาห์และนี่ไม่ใช่ครั้งแรกที่แบรนด์ตัวตลกทำเบอร์เกอร์มังสวิรัติออกมา เพราะเมื่อเดือนพฤษภาคม McDonalds ในเยอรมนีได้ทดลองจำหน่ายเมนู Big Vegan Burger TS ออกมาเช่นกันPhoto. Grand Hyatt Erawanไม่นานมานี้ ในบ้านเรา Grand Hyatt Erawan กรุงเทพฯ ก็ได้ร่วมกับ Green Monday ทำเมนู Beyond Burger เบอร์เกอร์และไส้กรอกจากโปรตีนเกษตร เพื่อต้อนรับเทศกาลเจออกมาเช่นกันส่วนบ้านเราจะได้ลองเบอร์เกอร์จากแบรนด์ใหญ่ๆ บ้างไหม ต้องคอยติดตามกัน แต่ศึกนี้สนุกและน่าลิ้มลองแน่นอนภาพ: McDonaldsพิสูจน์อักษร: พรนภัส ชำนาญค้าอ้างอิง:
McDonalds เตรียมเปิดตัวเบอร์เกอร์ที่ชื่อ P.L.T. เพื่อทดสอบฟีดแบ็กผู้บริโภคทางฝั่งอเมริกา โดยเริ่มตั้งแต่วันที่ 30 กันยายน 2562